Χότζα Αλί Ριζά

Ο **Χότζα Αλί Ριζά** (Τουρκικά: Hoca Ali Rıza, 1858, Σκούταρι &#x2013; 20  Μαρτίου 1930, Σκούταρι)  ήταν ένας Τούρκος ζωγράφος και δάσκαλος τέχνης, γνωστός κυρίως για τα ιμπρεσιονιστικά του τοπία και τους αρχιτεκτονικούς πίνακές του.

## Βιογραφικά στοιχεία
[αριστερά|μικρογραφία|280x280εσ|Ο [Πύργος του Λεάνδρου (1894)]]
Ο πατέρας του Χότζα Αλί Ριζά ήταν ταγματάρχης ιππικού και ερασιτέχνης καλλιγράφος.  Αφού ο Αλί Ριζά ολοκλήρωσε τη βασική του εκπαίδευση, φοίτησε στο Στρατιωτικό Λύκειο Κουλελί και στη συνέχεια στην Τουρκική Στρατιωτική Ακαδημία, όπου έκανε μαθήματα τέχνης με τον Οσμάν Νουρί Πασά και τον Σουλεϊμάν Σεγίντ.

Το 1881, έλαβε ένα βραβείο από τον αουλτάνο Αμπντούλ Χαμίτ Β΄, ενώ, τρία χρόνια αργότερα, αποφοίτησε από τη στρατιωτική ακαδημία  με τον βαθμό του υπολοχαγού και διορίστηκε βοηθός του Νουρί Πασά. Σχεδίαζε, στο μεταξύ, να συνεχίσει τις σπουδές του στη Νάπολη, αλλά αναγκάστηκε να ακυρώσει τα σχέδιά του λόγω της επιδημίας χολέρας που είχε πλήξει την περιοχή. 

Το 1891, ο Αλί Ριζά γινε μέλος μιας κυβερνητικής επιτροπής που εξέταζε τουρκοϊσλαμικά τέχνεργα. Τέσσερα χρόνια αργότερα, προήχθη σε κολαγάσι (ανώτερο λοχαγό) και άρχισε να εργάζεται ως σχεδιαστής στο νέο Αυτοκρατορικό Εργοστάσιο Πορσελάνης. Συνεργάστηκε επίσης με τον Φάουστο Ζονάρο, ο οποίος δίδασκε ζωγραφική στη σύζυγο ενός τοπικού αξιωματούχου στο Ανάκτορο Γιλντίζ.

Κατά τη διάρκεια του Ελληνοτουρκικός πόλεμος του 1897, ο Αλί Ριζά ήταν πολεμικός ζωγράφος στην Ιωνία της Μικράς Ασίας φιλοτεχνώντας σκηνές από τα πεδία των μαχών.  Το 1903, συμμετείχε σε μια παραγγελία για τη δημιουργία του Τουρκικού Μουσείου Αρχαιοτήτων. Έξι χρόνια αργότερα, έγινε επικεφαλής του Γραφείου Στρατιωτικών Εκδόσεων, όπου υπηρέτησε για δύο χρόνια. Κατά τη διάρκεια αυτών των ετών, ήταν επίσης πρόεδρος του Συνδέσμου Οθωμανών Ζωγράφων. Το 1911, συνταξιοδοτήθηκε με τον βαθμό του yarbay (αντισυνταγματάρχης). 

Το 1914, άρχισε να διδάσκει τοπιογραφία στη Σχολή Καλών Τεχνών (που σήμερα ονομάζεται Πανεπιστήμιο Καλών Τεχνών). Μετά από περικοπές από το Υπουργείο Παιδείας, μετακόμισε στο Λύκειο Θηλέων Τσαμλίκα, όπου δίδαξε για τρία χρόνια πριν μετακομίσει σε ένα άλλο σχολείο θηλέων στο Ουσκουντάρ και στη συνέχεια, το 1929, σε ένα σχολείο αρρένων,  όπου δίδασκε μέχρι τον θάνατό του.

Η τελευταία του έκθεση, που οργανώθηκε από τον Τζελάλ Εσάτ Αρσεβέν, ζωγράφο και μέλος της Μεγάλης Εθνοσυνέλευσης της Τουρκίας, πραγματοποιήθηκε στο Παρίσι το 1928. Το έργο του Αλί Ριζά παρέμεινε σημαντικό κατά τα πρώτα χρόνια της ύπαρξης του νέου κράτους και, ακόμη και μετά τον θάνατό του, οι πίνακές του παρουσιάζονταν σε εκθέσεις που χρηματοδοτούνταν από το κράτος. 

Το 2022, μια επιλογή από τα έργα του Αλί Ριζά παρουσιάστηκε σε έκθεση στο παλιό ταχυδρομείο του Γαλατά στη Μεγάλη Οδό του Πέραν της Κωνσταντινούπολης κατά τη διάρκεια του φεστιβάλ Πολιτιστικός Δρόμος (Beyoğlu Kültür Yolu).
μικρογραφία|315x315εσ|Τοπίο του 1898

## Παραπομπές

## Περαιτέρω ανάγνωση

* Atila Taşpınar, *Hoca Ali Rıza Bey*, Boyut yayın grubu, 2012  (στα Τουρκικά)
* Ömer Faruk Şerifoğlu, *Hoca Ali Rıza, 1858-1930* (Volume 9 of "Türk Ressamları Dizisi"), Yapı Kredi Yayınları, 2005 (στα Τουρκικά)

## Εξωτερικοί σύνδεσμοι
* 
* "Hoca Ali Rıza'nın Başyapıtları" Εικονικό Μουσείο
* "Fırçaya ve Kaleme Can Veren Ressam: Hoca Ali Rıza"
* Ο Χότζα Αλί Ριζά στη Σμύρνη (έκθεση) (στα Τουρκικά)

Κατηγορία:Οθωμανοί ζωγράφοι
Κατηγορία:Τούρκοι ζωγράφοι